Piggdekk

Se også dekkskift
Piggdekk er dekk til kjøretøy som har pigger av metall i slitebanen. De er beregnet på kjøreforhold med is- og snødekte veier, og er en type vinterdekk.

Piggdekk er vanligst i de nordiske landene (unntatt Danmark), men dekktypen brukes også andre steder i verden. I mange land er piggdekk også forbudt. De siste årene har piggdekkenes negative miljøkonsekvenser fått mye oppmerksomhet, spesielt i Norge. I et forsøk på å redusere mengden svevestøv i luften har derfor flere norske byer innført eller vurdert å innføre avgifter eller begrensninger i bruken av piggdekk. Piggdekk har imidlertid også sine tilhengere.

Piggdekk brukes også i mange typer motorsport, for eksempel speedway og rally.

 Bruksperioder for personbiler 
 I Danmark er det tillatt med piggdekk fra 1. november til 15. april. Alle hjul må i så fall være pigget. 
 I Finland er det tillatt med piggdekk fra 1. november til 31. mars, eller første søndag etter påske. Det er fleksibilitet med hensyn til været samt at alle hjul må ha pigg. 
 I Norge er bruk av piggdekk eller kjetting i utgangspunktet ikke tillatt i tiden fra og med første mandag etter 2. påskedag til og med 31. oktober i Sør-Norge. I Nord-Norge er tilsvarende periode fra og med 1. mai til og med 15. oktober. Det er imidlertid et overordnet krav om at man alltid skal ha tilstrekkelig veigrep, derfor er det tillatt å bruke piggdekk også utenom den fastsatte piggdekksesongen dersom føret gjør det nødvendig.Statens vegvesen: Piggdekk og sommerdekk  (4. desember 2008)Utdrag fra Forskrift om bruk av kjøretøy § 1-4, punkt 2: «Kjøretøy må ikke brukes uten at det er sikret tilstrekkelig veggrep i forhold til føret, om nødvendig ved bruk av vinterdekk med eller uten pigger, kjetting eller liknende.» Se også § 1-4, punkt 3. Det er ingen frister knyttet til bruken av piggfrie vinterdekk.
 I Litauen er det tillatt med piggdekk fra 1. november til 10. april. Etter 10. april 2011 er det vedtatt forbud mot piggdekk.
 I Sverige er det tillatt med piggdekk fra 1. oktober til 15. april. Det er fleksibilitet hvis føreforholdene tilsier det. Alle hjul må ha pigg, og det samme på tilhenger hvis en bruker det. Gjennom lokale trafikkforskrifter er det innført forbud mot piggdekk på visse veistrekninger.
 I Sveits er det forbud mot piggdekk på motorveger. 
 I Tyskland er bruk av piggdekk totalforbudt. 
 I Østerrike er det tillatt med piggdekk fra 1. november til 1. mai. Piggdekk er forbudt på motorveger.

 Se også 
 Mønsterløse dekk, brukt til racing på bane i tørrvær

Referanser
Vinterdäck – Transportstyrelsen

 Eksterne lenker 
 naf.no: Piggdekk og gebyrordning

Kategori:Dekk

en:Snow tire
fr:Pneu d'hiver#Pneus cloutés